## Zakon o izmjenama i dopunama Zakona o veterinarstvu

### NN 172/2003 (29.10.2003.), Zakon o izmjenama i dopunama Zakona o veterinarstvu

# HRVATSKI SABOR

2492

Na teme­lju članka 88.
Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O VETERINARSTVU

Proglašavam Zakon o
izmjenama i dopunama Zakona o veterinarstvu, koji je donio Hrvatski sabor na
sjednici 15. listopada 2003.

Broj: 01-081-03-3494/2
Zagreb, 21. listopada 2003.

Predsjednik
Republike Hrvatske
**Stjepan Mesić,** v. r

if !supportEmptyParas endif

## ZAKON

### O IZMJENAMA I DOPUNAMA ZAKONA O VETERINARSTVU

Članak 1.

U Zakonu o
veterinarstvu (»Narodne novine«, br. 70/97. i 105/01.) u članku 55. stavak 1.
mijenja se i glasi:

»(1) Utovar pošiljaka
živih životinja, životinjskih proizvoda, lešina, životinjskih proizvoda namijenjenih
utilizaciji ili neško­dljivom uklanjanju i otpadne životinjske tvari, koje se
otpremaju prijevoznim sredstvom, podliježu obveznom veterinarsko-zdravstvenom
pregledu.«

Stavak 2. mijenja se i
glasi:

»(2)
Istovar i pretovar pošiljaka iz stavka 1. ovoga članka podliježe obveznom
veterinarsko-zdravstvenom pregledu u slu­čaje­­vima koje posebnim propisima
odredi ministar.«

Članak 2.

U članku 64. stavku 3.
riječ: »područja« zamjenjuje se riječju: »dijela«.

Iza stavka 5. dodaje se
stavak 6. koji glasi:

»(6) Vrste i način
obavljanja veterinarsko-zdravstvenih pregleda i kontrola iz stavka 2. ovoga
članka propisuje ministar.«

Članak 3.

U članku 65. stavak 1.
mijenja se i glasi:

»(1) Uvoznici, korisnici, pošiljatelji ili
njihovi pravni zastupnici obvezni su najaviti pošiljku živih životinja
najkasnije 24 sata prije dolaska na granični prijelaz graničnom veterinarskom
inspektoru te podnijeti zahtjev za veterinarsko-zdravstveni pregled svih
pošiljaka iz članka 63. stavka 1. ovoga Zakona, na propisanom obrascu, odmah
nakon njihovog prispjeća na granični veterinarski prijelaz.«

Članak 4.

U članku 67. iza stavka
3. dodaje se stavak 4. koji glasi:

»(4) Objekti iz stavka
3. ovoga članka pod nadzorom su graničnoga veterinarskog inspektora.«

Članak 5.

U članku 68. stavku 4.
iza riječi: »granični veterinarski inspektor«, dodaju se riječi »po skraćenom
postupku, uporabom gumenog štambilja s odgovarajućim tekstom,«.

Stavak 6. mijenja se i
glasi:

»(6) Uvoz proizvoda
životinjskog podrijetla namijenjenih ljudskoj prehrani iz stavka 1. i 3. ovoga
članka dopustit će se ukoliko su proizvedeni u izvoznim objektima koji se
nalaze na listi odobrenih objekata od strane Europske unije«.

Iza stavka 6. dodaje se
novi stavak 7. koji glasi:

»(7) Iznimno se može
dozvoliti uvoz i provoz iz drugih objekata ako se utvrdi da su propisi i
standardi, prerada i nadzor, koje obavlja država izvoznica, istovjetni s
propisima Republike Hrvatske te je osigurana barem jednaka zaštita potrošača.«

Dosadašnji stavak 7.
postaje stavak 8.

Dosadašnji stavak 8.
koji postaje stavak 9. mijenja se i glasi:

»(9) Za pošiljke u
provozu iz stavka 1. i 4. ovoga članka granični veterinarski inspektor izdaje
popratni dokument na propisanom obrascu i zahtijeva izvješće o prispjeću
pošiljke na izlazni granični prijelaz.«

Dosadašnji stavak 9.
postaje stavak 10.

Iza dosadašnjeg stavka
10. koji postaje stavak 11. dodaje se stavak 12. koji glasi:

»(12) Obrazac popratnog
dokumenta iz stavka 9. ovoga članka propisuje ministar.«

Članak 6.

U članku 69. stavku 4.
riječi: »tri dana« zamjenjuju se riječima: »72 sata«.

Članak 7.

U članku 86. stavak 2.
mijenja se i glasi:

»(2) Javni natječaj
raspisuje Ministarstvo, a provodi ga povjerenstvo koje imenuje ministar na
prijedlog ravnatelja.«

Stavak 3. mijenja se i
glasi:

»(3) Povjerenstvo iz stavka
2. ovoga članka predlaže ministru najpovoljnjijeg ponuditelja.«

Stavak 4. mijenja se i
glasi:

»(4) O davanju ovlasti
najpovoljnijem ponuditelju, rješenjem odlučuje ministar.«

Stavak 6. mijenja se i
glasi:

»(6) Ako se na javni
natječaj ne javi ni jedan ponuditelj, odnosno ako se ne odabere najpovoljniji
ponuditelj, na prijedlog ravnatelja, ministar će odrediti veterinarske
organizacije koje su dužne provesti mjere iz članka 12. ovoga Zakona.«

Članak 8.

U članku 87. stavak 1.
mijenja se i glasi:

»(1) Ministar na
temelju rješenja s najpovoljnijim ponuditeljom sklapa ugovor o povjeravanju
poslova, u pisanom obliku.«

Članak 9.

U članku 119. stavku 1.
i 2. riječi: »nakon položenoga državnoga stručnog ispita« zamjenjuju se
riječima: »i položen državni stručni ispit«.

Članak 10.

U članku 137. stavku 1
. podstavku 4. iza riječi: »izvoznom objektu« dodaju se riječi: »odobrenom od
strane Europske unije«.

Članak 11.

U članku 140. stavku 2.
umjesto riječi: »u struci nakon položenog državnoga stručnoga ispita« zamjenjuju
se riječima: »i položen državni stručni ispit«.

    Stavak 3. mijenja se i glasi:

»(3) Ovlaštenog
veterinara na prijedlog odgovorne osobe u veterinarskoj organizaciji u kojoj je
zaposlen, imenuje i razrješuje ministar.«

Iza stavka 3. dodaje se
novi stavak 4. koji glasi:

»(4) Ovlaštenog
veterinara razrješuje:

– ministar, na
prijedlog odgovorne osobe u veterinarskoj organizaciji u kojoj je ovlašteni
veterinar bio zaposlen, u slučaju kada mu prestaje radni odnos,

– ministar, na
prijedlog ravnatelja u slučaju kada se inspekcijskim nadzorom utvrdi da
ovlašteni veterinar ne obavlja povjerene poslove ili obavlja protivno propisima
i ugovoru o povjeravanju poslova.

Dosadašnji stavak 4.
postaje stavak 5.

Članak 12.

U članku 141. stavku 2.
točka 6. mijenja se i glasi:

»6. uzimati
dijagnostički materijal od životinja,«.

Iza točke 6. dodaje se
nova točka 7. koja glasi:

»7. uzimati uzorke
životinjskih proizvoda i otpadne životinjske tvari radi ispitivanja
zdravstvenog stanja životinja, odnosno zdravstvene ispravnosti životinjskih
proizvoda, na način kako je to propisano posebnim propisima«.

Dosadašnje točke 7.,
8., 9., 10., 11., 12. i 13. postaju točke 8., 9., 10., 11., 12., 13. i 14.

U stavku 3. iza riječi:
»obavlja Veterinarski ured« dodaju se riječi: »odnosno ovlaštena veterinarska
organizacija koju na prijedlog ravnatelja odredi ministar«.

Članak 13.

U svim člancima Zakona,
riječi: »međunarodna svjedodžba« u određenom broju i padežu zamjenjuju se
riječima: »među­narodna veterinarska svjedodžba« u odgovarajućem broju i pa­dežu.

Članak 14.

Ovlašćuje se Odbor za zakonodavstvo Hrvatskoga
sabora da utvrdi i izda pročišćeni tekst Zakona o veterinarstvu.

Članak 15.

Ovaj Zakon stupa na snagu osmoga dana od dana
objave u »Narodnim novinama«.

Klasa: 322-01/03-01/01

Zagreb, 15. listopada 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 172/2003-2492